יוחנן מאלי

יוחנן אברהם מאלי (נולד בד' באייר ה'תשמ"ו, 13 במאי 1986) הוא מנהל ישראלי המשמש מנכ"ל משרד הנגב והגליל והחוסן הלאומי.

 ביוגרפיה 
יוחנן מאלי נולד בחיספין לרב יהודה, מרצה לתנ"ך במכללת בית וגן וממייסדי עמותת אלע"ד, וד"ר יעל, חוקרת אמנות ומרצה לתולדות האמנות במכללת אפרתה. למד בישיבה התיכונית חיספין ובישיבת ההסדר עתניאל. בעל תואר ראשון בלימודי מחשבת ישראל, האסלאם והמזרח התיכון מהאוניברסיטה העברית, ותואר שני במדיניות ציבורית עם התמחות בתכנון אסטרטגי באוניברסיטת תל אביב (2014–2016) ולמד במכללה למדינאות.הקהילה, באתר המכללה למדינאות

עבד בחברת שגרירי רוטשילד וכמדריך במכינת אדרת,מכינת אדרת | אודות עד 2014 בארגון "אחריי – נוער מוביל שינוי" בתחום החברה החרדית, עד 2016 במשרד הכלכלה והתעשייה באגף להכשרת חרדים, ועד 2018 שימש כראש המטה של מנכ"ל רשות הטבע והגנים שאול גולדשטיין. בין השנים 2018–2022 שימש ראש המטה של עליזה בלוך, ראש עיריית בית שמש, ובין השנים 2022–2024 מנכ"ל העירייה.

ביולי 2024 מונה מאלי למנכ"ל משרד הנגב והגליל והחוסן הלאומי, בראשות השר יצחק וסרלאוף.יוחנן מאלי מונה למנכ"ל משרד הנגב, הגליל והחוסן הלאומי, באתר משרד הנגב, הגליל והחוסן הלאומי

 חיים אישיים 
נשוי להדר חיות ואב לשלושה. החל משנת 2014 מתגורר בקבוצת יבנה.

בין אחיו ד"ר מתניה מאלי, חוקר שירה ותאולוגיה, וד"ר הלל מאלי, מרצה לתנ"ך באוניברסיטת בר-אילן. דודו הוא הרב אליהו מאלי, ראש ישיבת שירת משה ביפו.

 קישורים חיצוניים 
 יוחנן מאלי ברשת החברתית פייסבוק
 יוחנן מאלי ברשת החברתית לינקדין

 הערות שוליים 

קטגוריה:בוגרי ישיבה תיכונית חיספין
קטגוריה:בוגרי ישיבת עתניאל
קטגוריה:בוגרי האוניברסיטה העברית בירושלים
קטגוריה:בוגרי אוניברסיטת תל אביב
קטגוריה:מנכ"לי רשויות מקומיות
קטגוריה:מנכ"לי המשרד לפיתוח הפריפריה, הנגב והגליל
קטגוריה:בית שמש: אישים
קטגוריה:ישראלים שנולדו ב-1986